Nabi (ism)

Nabi ( — paygʻambar, ilohiy xabar keltiruvchi) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Nabi Abdurahmonov — rejissyor, Oʻzbekiston Respublikasi sanʼat arbobi (2005-yil). Oʻzbekistonda xizmat koʻrsatgan artist (1994);
 Nabi Gʻaniyev — kinorejissor, oʻzbek kinosining asoschilaridan. Oʻzbekistonda xizmat koʻrsatgan sanʼat arbobi (1944);
 Nabi Hafizov — naqqosh va musavvir, birinchi oʻzbek plakatchisi;
 Nabi Jaloliddin — oʻzbek yozuvchisi va shoiri;
 Nabi Majidov — nevropatolog olim. Oʻzbekiston Fanlar akademiyasi akademik (2000), Oʻzbekistonda xizmat koʻrsatgan fan arbobi (1978), tibbiyot fanlari doktori (1965), professor (1966);
 Nabi Rahimov — oʻzbekistonlik kino va teatr aktyori;
 Nabi Rizaev — kimyo texnologiyalari va injeneriyasi sohasida faoliyat koʻrsatgan oʻzbek olimi. Texnika fanlari doktori, professor;
 Nabi Ziyadullayev — oʻzbek va rossiyalik olim-iqtisodchi, mintaqaviy va jahon iqtisodiyoti, xalq xoʻjaligini boshqarishni modellashtirish boʻyicha mutaxassis, iqtisodiyotni rivojlantirish boʻyicha metodologiya va strategiyani ishlab chiquvchilardan biri;
 Nabijon Boqiy — yozuvchi, tarjimon va jurnalist;
 Nabijon Hasanov — oʻzbek bastakori va sozandasi (gʻijjak), Oʻzbekiston xalq artisti (1967);
 Nabijon Mingboyev — Ikkinchi jahon urushi qatnashchisi, kichik serjant;
 Nabijon Nazirov — fiziolog, radiobiolog olim, Oʻzbekistonda xizmat koʻrsatgan fan arbobi (1981). VASXNIL muxbir aʼzosi (1970), professor (1969);
 Nabijon Qodirov — Rishton kulolchilik maktabining yirik vakili; Oʻzbekiston xalq ustasi (2001);
 Nabijon Qosimov — o‘zbek diplomati va xalqaro iqtisodchi;
 Nabijon Xalilov — dirijyor, kompozitor. Oʻzbekiston xalq artisti (1989).

 Familiyalar 

 Nabiyev
 Nabiyeva

 Manbalar 

Turkum:Oʻzbekcha erkaklar ismlari